ā́sīna ā́hutiṃ juhoti viśvákarmaṇe svāhetyáthopotthā́ya samídhamā́dadhāti púnastvādityā́ rudrā vásavaḥ sámindhatām púnarbrahmáṇo vasunītha yajñairítyetā́stvā devátāḥ púnaḥ sámindhatāmítyetádghr̥téna tváṃ tanváṃ vardhayasva stayā́ḥ santu yájamānasya kā́mā íti ghr̥tenā́ha tváṃ vardháyasva yébhya u tvāṃ kā́mebhyo yájamāna ā́dhatta te 'sya sárve satyā́ḥ santvítyetát